A Bíróság (negyedik tanács) 2013. február 7-i ítélete - Európai Bizottság kontra Görög Köztársaság
(C-517/11. sz. ügy)
(Tagállami kötelezettségszegés - 92/43/EGK irányelv - A természetes élőhelyek védelme - 6. cikk, (2) bekezdés - A Koroneia-tó károsodása és szennyezése - Védelem - A megtett intézkedések elégtelensége - 91/271/EGK irányelv - Települési szennyvizek kezelése - 3. cikk, és 4. cikk, (1) és (3) bekezdés - Langadas agglomerációja - Települési szennyvízgyűjtő- és szennyvízkezelő-rendszer - "Hiány")
Az eljárás nyelve: görög
Felek
Felperes: Európai Bizottság (képviselők: M. Patakia, S. Petrova, B. D. Simon és L. Banciella meghatalmazottak)
Alperes: Görög Köztársaság (képviselő: E. Skandalou meghatalmazott)
Tárgy
Tagállami kötelezettségszegés - A természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (HL L 206., 7. o.; magyar nyelvű különkiadás 15. fejezet, 2. kötet, 102. o.) 6. cikke (2) bekezdésének megsértése - A települési szennyvíz kezeléséről szóló, 1991. május 21-i 91/271/EGK tanácsi irányelv (HL L 135., 40. o.; magyar nyelvű különkiadás 15. fejezet, 2. kötet, 26. o.) 3. cikkének, valamint 4. cikke (1) és (3) bekezdésének megsértése - A Koroneia-tó (thesszaloniki prefektus) károsodásának és szennyezésének elkerüléséhez szükséges intézkedések megtételének elmulasztása - Langadas agglomerációjában a települési szennyvízkezelő- és szennygyűjtő-rendszer kiépítésének elmulasztása
Rendelkező rész
A Görög Köztársaság - mivel nem tette meg a természetes élőhelyek és olyan fajok élőhelyei károsodásának megakadályozásához szükséges intézkedéseket, amely élőhelyek céljára a GR 1220009. sz. különleges védelmi területet kijelölték, és mivel Langadas agglomerációjában nem építette ki a települési szennyvízkezelő- és szennygyűjtő-rendszert - nem teljesítette a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv 6. cikkének az ezen irányelv 7. cikkével összefüggésben értelmezett (2) bekezdéséből eredő kötelezettségeit, illetve a települési szennyvíz kezeléséről szóló, 1991. május 21-i 91/271/EGK tanácsi irányelv 3. cikkéből, valamint 4. cikkének (1) és (3) bekezdéséből eredő kötelezettségeit.
A Bíróság a Görög Köztársaságot kötelezi a költségek viselésére.
____________
1 - HL C 362., 2011.12.10.